Районна избирателна комисия Враца

ПРОТОКОЛ  
№ 21-ЕП  
Враца, 27.05.2019 г.

На 27.05.2019 г. в помещението, където се приемаха изборните книжа, чували и материали, се проведе извънредно заседание на РИК Враца. Присъстват всички 15 (петнадесет) членове на комисията. Налице е необходимия кворум за провеждане на заседание. В помещението присъства Маргарит Маждраков – политически представител.

По време на приемането на СИК на територията на РИК Враца след края на изборния ден за произвеждането на изборите за членове на Европейския парламент от Република България на 26 май 2019 г. се констатира очевидна фактическа грешка в разписката на вече потвърден протокол.

В тази връзка председателят докладва следният проект на решение:

**Проект за решение № 209-ЕП:** анулиране на приемо-предавателна разписка № 06014035.

Не постъпиха предложения за изменение или допълване на проекта за решение и същият беше подложен на гласуване.

**Гласували: 15, За – 15, Против – 0**

**Решението се приема под № 209-ЕП.**

По време на приемането на СИК на територията на РИК Враца след края на изборния ден за произвеждането на изборите за членове на Европейския парламент от Република България на 26 май 2019 г. се установиха пропуски от страна на СИК при подготовка на книжата им за предаване в РИК, изразяващи се в неправилно поставяне на Плик № 1 „Списъци на СИК“ в торбата и поставяне на флаш-паметите при секциите, в които има машинно гласуване отново в торбата на СИК.

В тази връзка председателят докладва следният проект на решение:

**Проект за решение № 210-ЕП:** указания към СИК за привеждане в съответствие с методическите указания на ЦИК книжата и документите си по повод приемане и обработка на секционния протокол от РИК.

Председателят подкани членовете на РИК да направят други предложения за решаване на така възникналата ситуация. Момчил Петров допълни, че има достатъчно стаи в училището, където се извършваше приемането от страна на РИК, където всяка СИК, погрешно опаковала изборните си книжа и материали, би могла да предприеме необходимите действия в съответствие с изискванията на ИК – да се събере в пълен състав или минимум в необходимия кворум, включително в присъствието на застъпници, политически представители, наблюдатели с оглед прозрачност в действията на комисията и липса на каквото и да било съмнение у околните.

Председателят заяви, че към момента не може да се вземе решение за повторно броене по смисъла на чл. 287, ал. 3 от ИК, тъй като тези СИК все още не са представили протоколите си за проверка, поради това, че още на първа контрола се е появила пречка за придвижването им напред.

Милена Миковска настояваше да се гласува така направеното вече предложение. От членовете на РИК Враца отново не постъпиха нови предложения за решение.

Проекта за решение беше подложен на гласуване.

**Гласували: 15, За – 10, Против – 5**

**Решението се приема под № 210-ЕП.**

Милена Миковска, Катя Климентова, Мария Генова, Мая Николова и Марин Връбчев гласуваха „Против”. Не изказаха особено мнение за гласуването си „Против”.

Красимир Колев и Момчил Петров дадоха необходимите указания на СИК за привеждане в съответствие с методическите указания на ЦИК книжата и документите си по повод приемане и обработка на секционния протокол от РИК.

По време на приемането на СИК на територията на РИК Враца след края на изборния ден за произвеждането на изборите за членове на Европейския парламент от Република България на 26 май 2019 г. РИК Враца установи наличието на съществено несъответствие във вписаните в протокола данни, което не може да се отстрани от СИК. Несъответствията бяха установени в секционните протоколи на СИК № 062700002, № 063500005, СИК № 063100013, СИК № 061000005 и СИК № 061000099. Налице беше невъзможност да бъде установен броят и разпределението на гласове, отчетени от СИК като „действителни“ по партии, коалиции и инициативни комитети и при разпределението на такива гласове по кандидатски листи, както и при отчитане на преференции за кандидатите. Направени бяха опити за установяване на причината за допуснатите несъответствия, но същите не бяха установени нито от СИК, нито от член на РИК при преглед на данните в секционния протокол. Подобно несъответствие не може да бъде прието за очевидна фактическа грешка по смисъла на чл. 287, ал. 5 от Изборния кодекс и не може да бъде поправено единствено от тримата членове на СИК, предаващи протокола и изборните книжа в РИК като бъде отбелязана корекцията и същата бъде подписана единствено от тях.

В тази връзка председателят докладва следният проект на решение:

**Проект за решение № 211-ЕП**: повторно преброяване на гласове, получени в избирателна секция.

Проекта за решение беше подложен на гласуване.

**Гласували: 14, За – 14, Против – 1**

**Решението се приема под № 211-ЕП.**

Марин Връбчев гласува „Против” и не изказа особено мнение за гласуването си „Против”.

След приемане на Решение № 211-ЕП започна подреждането и обособяването на помещението за едновременнотоповторно преброяване на гласове, получени в пет избирателни секции: СИК № 062700002, № 063500005, СИК № 063100013, СИК № 061000005 и СИК № 061000099.

В 18.50 часа на СИК № 063500005, с. Михайлово, община Хайредин, на комисията, която беше в пълен състав, беше даден протокол белова – Приложение № 85-ЕП-х с протокол Приложение № 88-ЕП за отразяване на резултати след повторно преброяване съгласно Решение № 211-ЕП на РИК Враца с нов формуляр, предоставен от РИК Враца с № 4060243. Попълненият нов протокол започна да се проверява в 20.00 часа от Боряна Стаменова и Мария Генова и приключи в 20.08 часа.

В 18.55 часа на СИК № 061000099, с. Лиляче, община Враца, на комисията, която беше в пълен състав, беше даден протокол белова – Приложение № 85-ЕП-хм с протокол Приложение № 88-ЕП за отразяване на резултати след повторно преброяване съгласно Решение № 211-ЕП на РИК Враца с нов формуляр, предоставен от РИК Враца с № 3060080. Попълненият нов протокол започна да се проверява в 20.22 часа от Милена Миковска и Силвия Каменова и приключи в 20.35 часа.

В 19.10 часа на СИК № 061000005, гр. Враца, на комисията, която беше в пълен състав, беше даден протокол белова – Приложение № 85-ЕП-хм с протокол Приложение № 88-ЕП за отразяване на резултати след повторно преброяване съгласно Решение № 211-ЕП на РИК Враца с нов формуляр, предоставен от РИК Враца с № 3060081. Попълненият нов протокол започна да се проверява в 21.30 часа от Боряна Стаменова и Мария Генова и приключи в 21.38 часа.

В 19.20 часа на СИК № 063100013, с. Селановци, община Оряхово, на комисията, която беше в пълен състав, беше даден протокол белова – Приложение № 85-ЕП-хм с протокол Приложение № 88-ЕП за отразяване на резултати след повторно преброяване съгласно Решение № 211-ЕП на РИК Враца с нов формуляр, предоставен от РИК Враца с № 3060082. Попълненият нов протокол започна да се проверява в 20.40 часа от Боряна Стаменова и Силвия Каменова и приключи в 20.42 часа.

В 19.20 часа на СИК № 062700002, гр. Мездра, на комисията, която беше в пълен състав беше даден протокол белова – Приложение № 85-ЕП-х с протокол Приложение № 88-ЕП за отразяване на резултати след повторно преброяване съгласно Решение № 211-ЕП на РИК Враца с нов формуляр, предоставен от РИК Враца с № 4060244. Попълненият нов протокол започна да се проверява в 20.45 часа от Момчил Петров и Мария Генова и приключи в 20.55 часа.

Протоколчик: Председател:

Ирена Николова Боряна Стаменова

Секретар:

Силвия Каменова